Palolem. Mis ilus, see ilus.  Palolem on taas kord üks neist randadest, mida nimetatakse Goa kauneimaks. Kes kõik selle ilu küll ritta seada suudaks?! Madalat Palolemi lahte ümbritseb valge  liivaga rand, mida ääristavad nõtked kookospalmid. Palmide varjus on küla. Lahe põhjaosas on väike saar, kuhu mõõna ajal pääseb jalgsi. Viimase 17 aasta jooksul on ranna vahetusse lähedusse rajatud mitmeid hotelle, liiva ja palmide joonel on palju rannahütte.